मालदेव राठौर

राव मालदेव राठौर ( १५११ – १५६२) जोधपुर, मारवाडका हिन्दु राजपूत राजा थिए । उनी मारवाडका राजा राव गङ्गाजीका पुत्र थिए । सन् १५२७ को खान्वाको युद्घमा उनले राजकुमारका रूपमा युद्ध लडेका थिए । उक्त युद्धमा हार बेहोर्दा राजपूत राज्यहरू कमजोर भएका थिए । तर उनले आफ्नो राज्यलाई दृढ नेतृत्व दिएका थिए । मुगल सम्राट हुमायूँले १५५५ मा उत्तर भारत कब्जा गरेका थिए । तर राव मालदेव सुर साम्राज्य वा मुगल साम्राज्य कसैको पनि पक्षधर बनेन र स्वतन्त्र राजाका रूपमा राज्य गरे । उनलाई फारसी इतिहासकार फेरिस्ताले हिन्दुस्तानका सर्वशक्तिमान राजा भनेर वर्णन गरेका थिए । 

स्रोत